作者：蒲寿宬
词牌/韵律：贺新郎

paragraphs: 铁笛穿花去。
问长安、市上生涯，而今何似。
破帽青衫尘满面。
不识何人共语。
且面壁、听风雨。
惟我虚中元识破，笑人间、日月无停杼。
名与利，莫轻许。
人生穷达皆天铸。
试灯前、为问灵龟，劝君休怒。
心肯命通元有数，何幸知音记取。
季主也、应留得住。
百岁光阴弹指过，算伯夷、盗跖俱尘土。
心一寸，人千古。